smcproject/ml-wiki-sentences huggingface dataset:
നാടകാസ്വാദനം എന്ന കൃതിയിൽ അനുകരണങ്ങളും അസലുകളുമായ ഏതാനും നാടകങ്ങളെക്കുറിച്ചുള്ള പഠനങ്ങൾ ഉൾ​പ്പെടുത്തിയിരിക്കുന്നു.
അമേരിക്കയിലെ പ്രശസ്തനാടകകൃത്തായ യൂജീൻ ഒനീലിന്റെ മുഖ്യ നാടകങ്ങളുടെ വിശകലനാത്മക പഠനങ്ങളാണ് ഒനീൽ അനുഭവം എന്ന ഗ്രന്ഥത്തിലുള്ളത്.
ഒനീലിന്റെ ലോകത്തേക്കും അമേരിക്കൻ നാടകവേദിയിലേക്കുമുള്ള ഒരു മാനസിക യാത്രയാണ് ഈ ഗ്രന്ഥം.
ഭാവദീപ്തി എന്ന കൃതി ഏതാനും ഉപന്യാസങ്ങളുടെ സമാഹാരമാണ്.
മലയാളസാഹിത്യത്തിലെ ശ്രദ്ധേയരായ ഏതാനും നോവൽ രചയിതാക്കളെക്കുറിച്ച് അവരുടെ മുഖ്യകൃതികൾ അവലംബമാക്കി നടത്തിയ പഠനമാണ് നോവൽ മലയാളത്തിൽ എന്ന കൃതി.
തകഴി മുതൽ മുകുന്ദൻ വരെ, രാപ്പാടികൾ, കുമാരനാശാൻ എന്നിവയാണ് ഇതര കൃതികൾ.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ കെ. അശോകൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
കെ. ആനന്ദ നമ്പ്യാർ
തമിഴ്നാട്ടിൽ നിന്നുമുള്ള ഒരു കമ്മ്യൂണിസ്റ്റ് പാർട്ടി നേതാവായിരുന്നു കെ ആനന്ദ നമ്പ്യാർ .
മയിലാടുതുറയിൽ നിന്നും തിരുച്ചിറപ്പള്ളിയിൽ നിന്നും വിജയിച്ച് ലോക്സഭയിലെത്തി.1946 മുതൽ 1951 വരെ മദ്രാസ് നിയമനിർമ്മാണസഭയിലും അംഗമായിരുന്നു.
ഒരു സംസ്ഥാന നിയമസഭയിലേക്ക് തിരഞ്ഞെടുക്കപ്പെട്ട ആദ്യത്തെ കമ്മ്യൂണിസ്റ്റായിരുന്നു അദ്ദേഹം.
1991 ഒക്ടോബർ 11-ന് ഹൃദയാഘാതം വന്ന് അന്തരിച്ചു.
അവലംബം Obituary Reference in Parliament of India website ↑
കെ. അബ്ദു ഹാജി
മലബാർ വിപ്ലവത്തിലെ ഒരു പ്രധാന നേതാവും, വിപ്ലവ സർക്കാർ നടത്തിപ്പിൽ പങ്കാളിയുമായിരുന്നു കെ അബ്ദു ഹാജി .
നിലമ്പൂർ കേന്ദ്രമായാണ് അബ്ദുഹാജി പ്രവർത്തിച്ചുവന്നത് .
വാരിയൻ കുന്നനോടൊപ്പം നിരവധി ബ്രിട്ടീഷ് വിരുദ്ധ യുദ്ധങ്ങൾക്ക് ഇദ്ദേഹം നേതൃത്വം നൽകിയിരുന്നു.
ബ്രിട്ടീഷ് വിരുദ്ധ നീക്കത്തിനിടയിൽ പൂക്കോട്ടൂരിൽ ഒരു അമ്പലത്തിൽ ഒളിച്ച അബ്ദു ഹാജിയും സംഘവും ബ്രിട്ടീഷ് സൈന്യത്തിന്റെ വെടിവെപ്പിൽ കൊല്ലപ്പെടുകയായിരുന്നു
കെ. അയ്യപ്പപ്പണിക്കർ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
_Ayyappa_Paniker
സാഹിത്യ സൈദ്ധാന്തികനായിരുന്നു ഡോ. കെ. അയ്യപ്പപ്പണിക്കർ ( സെപ്റ്റംബർ 12 , 1930 - ഓഗസ്റ്റ്‌ 23 , 2006 ).
ആധുനികതയെ മലയാള സാഹിത്യലോകത്തിനു പരിചയപ്പെടുത്തിക്കൊടുത്തയാൾ എന്ന നിലയിലാണ് അയ്യപ്പപ്പണിക്കർ അറിയപ്പെടുന്നത്.
നിരന്തരമായ നവീകരണത്തിലൂടെ അദ്ദേഹം മലയാള കവിതയെ ലോകശ്രദ്ധയിലേക്കു നയിച്ചു.
ഒട്ടേറെ വിശ്വസാഹിത്യ സമ്മേളനങ്ങളിൽ മലയാളത്തെ പ്രതിനിധീകരിച്ച അദ്ദേഹം മലയാള സാഹിത്യത്തിന്റെ ആഗോള പതിപ്പായിരുന്നു.
പ്രഗല്ഭനായ അദ്ധ്യാപകൻ, വിമർശകൻ, ഭാഷാപണ്ഡിതൻ എന്നീ നിലകളിലും ശ്രദ്ധേയനായിരുന്നു.
നാടകം , ചിത്രരചന , സിനിമ തുടങ്ങിയ മാധ്യമങ്ങളിലും സാന്നിധ്യമറിയിച്ചിരുന്നു.
1930 സെപ്റ്റംബർ 12നു ആലപ്പുഴ ജില്ലയിലെ കുട്ടനാട് താലൂക്കിൽ കാവാലം കരയിലായിരുന്നു അയ്യപ്പപ്പണിക്കരുടെ ജനനം.
അച്ഛൻ ഇ.
നാരായണൻ നമ്പൂതിരി; അമ്മ എം. മീനാക്ഷിയമ്മ.
കാവാലം ഗവൺമെന്റ് പ്രൈമറി സ്കൂൾ, എൻ.എസ്.എസ്. മിഡിൽ സ്കൂൾ, മങ്കൊമ്പ് അവിട്ടം തിരുനാൾ ഹൈസ്കൂൾ, പുളിങ്കുന്ന് സെന്റ് ജോസഫ്സ് ഹൈസ്കൂൾ എന്നിവിടങ്ങളിലായി സ്കൂൾ വിദ്യാഭ്യാസം പൂർത്തിയാക്കി.
കോഴിക്കോട് മലബാർ ക്രിസ്ത്യൻ കോളേജിലായിരുന്നു ബിരുദ പഠനം.
അമേരിക്കയിൽ ഇൻഡ്യാന സർവകലാശാലയിൽ നിന്ന് എം.എ., പി‌എച്ച്.
ഡി. ബിരുദങ്ങൾ നേടി.
കോട്ടയം സി.എം.എസ്. കോളേജിൽ ഒരു വർഷത്തെ അദ്ധ്യാപകവൃത്തിക്കുശേഷം 1952-ൽ തിരുവനന്തപുരം എം.ജി. കോളേജിലെത്തി.
ദീർഘകാലം ഇവിടെയായിരുന്നു അധ്യാപന ജീവിതം.
പിന്നീട് കേരള സർവകലാശാലയുടെ ഇംഗ്ലീഷ് വിഭാഗം മേധാവിയായും പ്രവർത്തിച്ചു.
2006 ഓഗസ്റ്റ്‌ 23 ന് 75-ആം വയസ്സിൽ ശ്വാസകോശസംബന്ധമായ അസുഖങ്ങൾ മൂലം തിരുവനന്തപുരത്തെ സ്വകാര്യ ആശുപത്രിയിൽ വെച്ച് അദ്ദേഹം അന്തരിച്ചു.
മൃതദേഹം പൂർണ ഔദ്യോഗിക ബഹുമതികളോടെ കാവാലത്തെ തറവാട്ടുവീട്ടിൽ സംസ്കരിച്ചു.
മലയാള കവിതയെ ആധുനികതയിലേക്കും ഉത്തരാധുനിക കവിതയിലേക്കും കൈപിടിച്ചു നടത്തിയത് അയ്യപ്പപ്പണിക്കരാണെന്നു പറയാം.
1960-ൽ ദേശബന്ധു വാരികയിൽ പ്രസിദ്ധീകരിച്ച അയ്യപ്പപ്പണിക്കരുടെ കുരുക്ഷേത്രം എന്ന കവിതയാണ് മലയാള ആധുനിക കവിതയുടെ ആധാരശില.
“ നീതിക്കുവേണ്ടി കരഞ്ഞുഴന്നീടവേ,
ഗീത ചൊല്ലിക്കേട്ടൊരർജ്ജുനനല്ല ഞാൻ ”
- കുരുക്ഷേത്രം (അയ്യപ്പപ്പണിക്കർ)
സർവ്വേന്ദ്രിയസ്പർശിത്വമാണ് കാവ്യാനുഭൂതിയുടെ കാതൽ എന്നെഴുതിയ അയ്യപ്പപ്പണിക്കരുടെ ഓരോ കവിതയും പിന്നീട് മലയാള കവിതയ്ക്ക് നവീനഭാവുകത്വത്തിലേക്കുള്ള മുന്നേറ്റങ്ങളായി.
“ കൈക്കുഞ്ഞിനെ, വഴിയിലിട്ടും കളഞ്ഞു നട
കൊണ്ടോരു ഗോപയനി വിൽക്കും മുലപ്പട, മതിൽപ്പറ്റി നിൽക്കുമൊരു ദുഃഖാർദ്ര വിസ്മൃതിവിലാസം ”
- മൃത്യുപൂജ (അയ്യപ്പപ്പണിക്കർ) പ്രധാന കൃതികൾ അയ്യപ്പപ്പണിക്കരുടെ കൃതികൾ (നാലു ഭാഗം) കുരുക്ഷേത്രം അയ്യപ്പപ്പണിക്കരുടെ ലേഖനങ്ങൾ (രണ്ടു ഭാഗം) തകഴി ശിവശങ്കരപ്പിള്ള (ജീവചരിത്രം) കാർട്ടൂൺ കഥകളും മഹാരാജ കഥകളും 10 കവിതകളും പഠനങ്ങളും പൂക്കാതിരിക്കാൻ എനിക്കാവതില്ലേ ഗോത്രയാനം പൂച്ചയും ഷേക്സ്പിയറും (വിവർത്തനം) കവിതകൾ (വിവർത്തനം) സൗത്ത് ബൌണ്ട് (ഇംഗ്ലീഷ് കവിതകൾ) ഇൻ ദ് സേക്രഡ് നേവൽ ഓഫ് ഔർ ഡ്രീം (ഇംഗ്ലീഷ്) ഐ കാണ്ട് ഹെല്പ് ബ്ലോസ്സമിങ് (ഇംഗ്ലീഷ്) ക്യൂബൻ കവിതകൾ ഗുരുഗ്രന്ഥസാഹിബ് ഹേ ഗഗാറിൻ കുടുംബപുരാണം മൃത്യു കുതിര കൊമ്പ് മർത്യപൂജാ superman (screenplay)
പുരൂരവസ് - (അയ്യപ്പപ്പണിക്കരുടെ തികച്ചും വ്യത്യസ്തമായ ഒരു കാൽപനിക കവിതയാണിത്.
അഞ്ചു പ്രധാന ഭാഗങ്ങൾ ഉണ്ട്.
ജ്വാല, ലത, ഗീതം, മൺകുടീരം , പ്രാർത്ഥന.
പ്രണയത്തിന്റെ പല ഭാവങ്ങൾ ഈ 5 ഭാഗങ്ങൾ കൂടി കവി അവതരിപ്പിക്കുന്നു.
ജ്വാലയിൽ പ്രണയത്തെ അഗ്നിയോട് വർണിക്കുന്നു.
ലതയിൽ പ്രണയം ആഘോഷിക്കുന്നു.
ഗീതത്തിൽ പ്രണയത്തെ കുറിച്ചു ഓർക്കുമ്പോൾ നഷ്ടപ്രണയ സങ്കൽപ്പത്തിൽ കവി ഒരു മൺകുടീരം പണിയുന്നു.
എല്ലാം ദൈവത്തിൽ അർപ്പിച്ച് ഓർമകളെ മറക്കാൻ ശ്രമിക്കുകയാണ് അവസാന ഭാഗത്ത്.
സരസ്വതി സമ്മാൻ , കേന്ദ്ര സാഹിത്യ അക്കാദമിയുടെ കാവ്യ പുരസ്കാരം, കവിതയ്ക്കും നിരൂപണത്തിനുമുള്ള കേരള സാഹിത്യ അക്കാദമി അവാർഡുകൾ, ആശാൻ പ്രൈസ് , മഹാകവി പന്തളം കേരളവർമ്മ പുരസ്കാരം, ഒറീസ്സയിൽനിന്നുള്ള ഗംഗാധർ മെഹർ അവാർഡ്, മധ്യപ്രദേശിൽ നിന്നുള്ള കബീർ പുരസ്കാരം, ഭാരതീയ ഭാഷാ പരിഷത്തിന്റെ ഭിൽ‌വാര പുരസ്കാരം, എന്നിവയുൾപ്പെടെ പല പുരസ്കാരങ്ങളും ലഭിച്ചു.
വയലാർ അവാർഡ് നിരസിച്ചു.
കേന്ദ്ര സർക്കാർ പദ്മശ്രീ പുരസ്‌കാരം നൽകി ആദരിച്ചു
കെ. അരുൺ പ്രകാശ്
പ്രശസ്തനായ ഒരു കർണാടകസംഗീതജ്ഞനും സംഗീതസംവിധായകനും ആണ് കെ. അരുൺ പ്രകാശ് (ജനനം: 1968).
ദക്ഷിണേന്ത്യൻ ക്ലാസിക്കൽ കർണാടക സംഗീതത്തിലെ പ്രധാന താളവാദ്യമായ മൃദംഗത്തിൽ വിദ്വാനുമാണ് ആദ്യകാലജീവിതം
പ്രശസ്ത സംഗീതസംവിധായകൻ കലായ്മാമണി എൽ. കൃഷ്ണന്റെയും ( സംഗീതകലാനിധി ജിഎൻ ബാലസുബ്രഹ്മണ്യത്തിന്റെ ശിഷ്യൻ ) വസന്ത കൃഷ്ണന്റെയും മകനായി 1968 -ൽ അരുൺ പ്രകാശ് തമിഴ്‌നാട്ടിലെ കുംഭകോണത്താണ് ജനിച്ചത്.
അരുൺപ്രകാശ് തന്റെ ഒൻപതാം വയസ്സിൽ കലൈമാമണി രാമനാഥപുരം എം എൻ കന്തസ്വാമിയുടെ അടുത്തുനിന്ന് മൃദംഗം അഭ്യസിക്കാൻ തുടങ്ങി.
പരിശീലനം ആരംഭിച്ച് രണ്ട് വർഷത്തിന് ശേഷം അരുൺപ്രകാശ് മൃദംഗം വായിക്കാൻ താല്പര്യം കാണിക്കുകയും പതിനൊന്നാം വയസ്സു മുതൽ കച്ചേരികളിൽ മൃദംഗം വായിക്കാൻ തുടങ്ങുകയും ചെയ്തു.
അതിനുശേഷം അദ്ദേഹം ലോകമെമ്പാടും കച്ചേരികൾ നടത്തി കരിയർ
അദ്ദേഹത്തിനു ലഭിച്ച പുരസ്കാരങ്ങളിൽ ചിലത്
1984 - ശ്രീകൃഷ്ണഗാനസഭയുടെ ഗോകുലാഷ്ടമി പരമ്പരയിൽ നിന്ന് ഒന്നാം സമ്മാനം
1994 - മികവിനുള്ള വിശ്വപ്രിയ അവാർഡ്
1996 - ഭാരത് കലാചാർ ചെന്നൈയിൽ നിന്നുള്ള യുവകലാഭാരത്.
2000 - കൽക്കി കൃഷ്ണമൂർത്തി ട്രസ്റ്റിൽ നിന്നുള്ള കൽക്കി മെമ്മോറിയൽ അവാർഡ് (അത് ലഭിച്ച ആദ്യത്തെ താളവാദ്യം).
1994, 1996, 1999, 2002, 2005, 2013 - തമിഴ്‌നാട് ഇന്ത്യയിലെ ചെന്നൈയിലെ മ്യൂസിക് അക്കാദമിയിൽ നിന്നുള്ള മികച്ച മൃദംഗവിദ്വാനുള്ള സമ്മാനങ്ങൾ
2012 - ശ്രീ ത്യാഗബ്രഹ്മഗാനസഭയിൽ ( വാണി മഹൽ ) നിന്നുള്ള വാണി കലാനിപുണ അവാർഡ്.
പാരമ്പര്യവും ആധുനികതയും ഏറ്റവും മികച്ചരീതിയിൽ സമന്വയിപ്പിക്കുന്നതാണ് അരുണിന്റെ മൃദംഗവാദനം.
ഉപകരണം കൈകാര്യം ചെയ്യുന്നതിനുള്ള അദ്ദേഹത്തിന്റെ സാങ്കേതികത വളരെ പരമ്പരാഗതമാണെങ്കിലും, അദ്ദേഹത്തിന്റെ വായനയുടെ സവിശേഷത കണക്കുകളുടെ നവീകരണം, മിഴിവ്, ആധുനികത എന്നിവയാണ്.
അദ്ദേഹത്തിന്റെ വായന സൗന്ദര്യാത്മകമാണ്, മാത്രമല്ല പ്രേക്ഷകരുടെ മൊത്തത്തിലുള്ള ആസ്വാദനം അല്ലെങ്കിൽ ഉപകരണ കച്ചേരി അനുഭവം സമൃദ്ധമാക്കുന്നതിനും ഇത് സഹായിക്കുന്നു.
അദ്ദേഹം വായിക്കുന്ന രീതി അവിശ്വസനീയമാംവിധം സംഗീതമയമാണ്, മാത്രമല്ല അദ്ദേഹം സംഗീതത്തെ മറ്റൊരു തലത്തിലേക്ക് ഉയർത്തുകയും ചെയ്യുന്നു.
അദ്ദേഹത്തിന്റെ മനസ്സിന്റെ സാന്നിധ്യവും രചനാ വൈദഗ്ധ്യവും ലയിച്ച് കൃതി നിരവലിനും സ്വരപ്രസ്താരത്തിനും വേദിയിൽ അവതരിപ്പിക്കുന്ന വ്യത്യസ്ത മാനങ്ങൾ നൽകുന്നു.
അദ്ദേഹത്തിന്റെ സന്തോഷകരമായ സ്വഭാവം കച്ചേരികൾക്ക് മനോഹരമായ അന്തരീക്ഷം നൽകുന്നു.
ആകാശവാണിയിലും ടെലിവിഷനിലും എ ഗ്രേഡ് ആർട്ടിസ്റ്റായ അരുൺപ്രകാശ് അമേരിക്കൻ കലാകാരന്മാരുമൊത്തുള്ള ജുഗൽ ബന്ദികളിലും ഐസിസിആറും സമ്പ്രദായ ചെന്നൈയും സംഘടിപ്പിച്ച ഹിന്ദുസ്ഥാനി സംഗീതജ്ഞരുടെ സംഗമത്തിലും സംഗീതദ്വന്ദങ്ങളിലും പങ്കെടുത്തിട്ടുണ്ട്.
അരുൺപ്രകാശിനും നന്നായി പാടാനും സംഗീതം രചിക്കാനുമുള്ള സ്വാഭാവിക കഴിവുണ്ട്.
1999 ഡിസംബർ 31 ന് ദി മ്യൂസിക് അക്കാദമിക്കായി YACM അവതരിപ്പിച്ച മില്ലേനിയം ഷോയ്ക്ക് തീം മ്യൂസിക്ക് രചിച്ചതിനൊപ്പം നിരവധി ഭക്തി റെക്കോർഡിംഗുകളിലും അദ്ദേഹം തന്റെ സംഗീത കഴിവുകൾ നൽകിയിട്ടുണ്ട്.
സംഭാവനകൾ അരുൺ പ്രകാശ് ഒരു സംഗീതസംവിധായകൻ കൂടിയാണ് കൂടാതെ തില്ലാനകളും നിരവധി സംഗീതജ്ഞർ ആലപിച്ച നിരവധി പല്ലവികളും രചിച്ചിട്ടുണ്ട്.
അരുൺ പ്രകാശ് സുധ രഘുനാഥൻ , അരുണ സായിറാം എന്നിവരുമായി ചേർന്ന് "ഐക്യ 2017" എന്ന പേരിൽ ഒരു പരിപാടി സംഘടിപ്പിച്ചു, അവിടെ 21  അംഗ ഓർക്കസ്ട്രയുമായി അദ്ദേഹം ഷോ രൂപകൽപ്പന ചെയ്യുകയും രചിക്കുകയും നടത്തുകയും ചെയ്തു.
അരുൺ പ്രകാശ് 'ശ്രീരാമ ജയരാമ' എന്ന പേരിൽ ഒരു സിഡി പുറത്തിറക്കി.
ഇതിൽ 13 കലാകാരന്മാർ ഉൾപ്പെടുന്നു.
വിവിധ സംഗീതസംവിധായകർ രചിച്ച രാമനെക്കുറിച്ചുള്ള രചനകൾ ഇതിൽ ഉൾപ്പെടുത്തിയിട്ടുണ്ട്.
അരുൺ സംഗീത ഇന്റർല്യൂഡ്സ് രചിക്കുകയും പ്രോഗ്രാം നന്നായി ക്രമീകരിക്കുകയും ചെയ്തു.
അവലംബം പുറത്തേക്കുള്ള കണ്ണികൾ അരുൺ പ്രകാശ്: ടി എം കൃഷ്ണയുടെ അനുയായിയേക്കാൾ കൂടുതൽ കെ അരുൺ പ്രകാശ്: ശ്രുതി മാസികയുടെ നദമൃതയുടെ പർവിയർ
അരുൺപ്രകാശ് കൃഷ്ണനുമായുള്ള കൂടിക്കാഴ്ച - കപർട്ടിനോ, സിഎ, നവംബർ 2015 ൽ റെക്കോർഡുചെയ്‌ത ഒരു സംഭാഷണം /br ഞാൻ ഇളയരാജയുടെ വലിയ ആരാധകനാണ് ↑ [citation to reliable source, print or e, goes here] ↑ ↑ https://karunprakash.weebly.com/bio-data.html ↑ https://scroll.in/magazine/840514/why-gandhis-favourite-bhajan-vaishnav-jan-to-is-so-important-in-modis-hate-filled-india ↑ https://www.thehindu.com/todays-paper/tp-features/tp-fridayreview/creativity-at-a-different-level/article24468456.ece
കാപ്പിൽ (വിവക്ഷകൾ)
കാപ്പിൽ എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
കാപ്പിൽ (ആലപ്പുഴ) കാപ്പിൽ‍ (മലപ്പുറം) കാപ്പിൽ‍ (തിരുവനന്തപുരം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
കാപ്രികോൺ കോസ്റ്റ് ദേശീയോദ്യാനം
ഓസ്ട്രേലിയയിലെ ക്യൂൻസ്‌ലാന്റിലുള്ള ദേശീയോദ്യാനമാണ് കാപ്രികോൺ കോസ്റ്റ് ദേശീയോദ്യാനം .
ബ്രിസ്ബേനിൽ നിന്നും വടക്കു-പടിഞ്ഞാറായി 535 കിലോമീറ്റർ അകലെയാണിത്.
ഈ ദേശീയോദ്യാനത്തിൽ 114 ഹെക്റ്റർ പ്രദേശമുൾപ്പെടുന്നു.
വാലിസ് പാർക്ക്, റൊസ്ലിൻ ഹെഡ്, ഡബിൾ ഹെഡ്, ബ്ലഫ് പോയന്റ്, പിനാക്കിൾ പോയിന്റ് എന്നിങ്ങനെ അഞ്ച് മേഖലകളായി ഇത് തിരിച്ചിരിക്കുന്നു.
ഈ അഞ്ച് മേഖലകളും കൂട്ടിച്ചേർത്ത് 1994 ൽ ഒറ്റ ദേശീയോദ്യാനമാക്കി മാറ്റി.
കാപ്പിൽ (ആലപ്പുഴ) ഇംഗ്ലീഷ് വിലാസം https://ml.wikipedia.org/wiki/Kappil,_Alappuzha
9°10′0″N 76°31′0″E ﻿ / ﻿ 9.16667°N 76.51667°E ﻿ / 9.16667; 76.51667
ആലപ്പുഴ ജില്ലയിൽ മുതുകുളം ബ്ലോക്ക് പഞ്ചായത്തിലെ കൃഷ്ണപുരം പഞ്ചായത്തിലെ ഒരു ഗ്രാമമാണ്‌ കാപ്പിൽ .
കായംകുളത്തിന്‌ അഞ്ചു കിലോമീറ്റർ അടുത്താണ്‌ ഈ ഗ്രാമം.
ആരാധനാലയങ്ങൾ വേതാളൻ കാവ് മഹാദേവ ക്ഷേത്രം , കാപ്പിൽ കിഴക്ക്
കാപ്പിറ്റൽ ഗേറ്റ് ഇംഗ്ലീഷ് വിലാസം https://ml.wikipedia.org/wiki/Capital_Gate
ലോകത്തിലെ ഏറ്റവും ചെരിഞ്ഞ ഗോപുരമാണ് കാപ്പിറ്റൽ ഗേറ്റ് .
യു.എ.ഇയിലാണ് ഇത് സ്ഥിതി ചെയ്യുന്നത്.
അബൂദാബി നാഷണൽ എക്സിബഷൻ കമ്പനി നിർമ്മിച്ച ഈ കെട്ടിടത്തിന് 35 നിലകളും 160 മീറ്റർ ഉയരവുമുണ്ട്.
12 നില നേരെയും പിന്നീട് മേൽപ്പോട്ട് ചെരിവ് കൂട്ടിയുമാണ് നിർമ്മിച്ചിരിക്കുന്നത്.
കാപ്പിറ്റൽ ഗേറ്റിന്റെ അവസാനത്തെ നില 18 ഡിഗ്രി വരെ ചരിവുണ്ട്.
ഇറ്റലിയിലെ പ്രശസ്തമായ പിസാഗോപുരത്തിന്റെ നാലിരട്ടി ചരിവുണ്ടിതിന്.
അവലംബം ↑ കാപ്പിറ്റൽ ഗേറ്റ് at Emporis ↑ കാപ്പിറ്റൽ ഗേറ്റ് at SkyscraperPage പുറത്തേക്കുള്ള കണ്ണികൾ
കാപ്പിസെറ്റ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
കേരള സംസ്ഥാനത്തെ വയനാട് ജില്ലയിലെ പുൽപ്പള്ളി യിൽ നിന്നും 4 കിലോമീറ്റർ ദൂരെസ്ഥിതി ചെയ്യുന്ന പ്രദേശമാണ് കാപ്പിസെറ്റ്
കാപ്പിൽ (തിരുവനന്തപുരം) ഇംഗ്ലീഷ് വിലാസം https://ml.wikipedia.org/wiki/Kappil,_Thiruvananthapuram കാപ്പിൽ തീരം
തിരുവനന്തപുരം ജില്ലയിലെ ഇടവ ഗ്രാമപഞ്ചായത്തിലെ ഒരു തീരദേശ ഗ്രാമമാണ്‌ കാപ്പിൽ .
വർക്കലയിൽ നിന്നു ഏകദേശം 8 കിലോമീറ്റർ മാറിയാണു ഇതു സ്ഥിതി ചെയ്യുന്നത്.
കടലിനും കായലിനും ഇടയിൽ ആയി നിലകൊള്ളുന്ന ഈ ചെറു ഗ്രാമം സഞ്ചാരികളുടെ പറുദീസയാണ്‌.
ഇവിടെ  ബൊട്ട് ക്ലബ്ബും റിസൊർട്ടുകളും ഉണ്ട്.
കൊല്ലത്ത് നിന്നും 26.1 കിലോമീറ്റർ റോഡ്‌ മാർഗ്ഗം സഞ്ചരിച്ചാൽ ഇവിടെ എത്താം.
കടലും കായലും സംഗമിക്കുന്ന അപൂർവ്വ കാഴ്ച കാണാൻ സ്വദേശികളും വിദേശികളും ആയി ആയിരക്കണക്കിന് ആളുകൾ ഇവിടെ ദിവസേന വരുന്നു.
ഇവിടത്തെ പിൻകോഡ് 695311 ആണ്.
ചിത്രശാല കാപ്പിൽ ബീച്ച് അവലംബങ്ങൾ
കാപ്പുകാട് ആന പുനരധിവാസ കേന്ദ്രം
തിരുവനന്തപുരം ജില്ലയിലെ കോട്ടൂരിൽ സ്ഥിതിചെയ്യുന്നതും, അന്തർദേശീയ നിലവാരത്തിലുള്ള ഇന്ത്യയിലെ ആദ്യ ആന പുനരധിവാസ കേന്ദ്രവുമാണ് കാപ്പുകാട് ആന പുനരധിവാസ കേന്ദ്രം .
ആനകളെ അതിന്റെ സാവാഭാവിക ആവാസവ്യവസ്ഥയിൽ പരിപാലിക്കുന്നതിനും മികച്ച ചികിത്സ അവയ്ക്ക് ലഭ്യമാക്കുന്നതിനും ഒപ്പം മനുഷ്യർക്ക് കാടിന്റെ പശ്ചാത്തലത്തിൽ ഇവയെ കാണുന്നതിനുമുള്ള സൗകര്യവും ഇവിടെയുണ്ട്.
ആനക്കൊട്ടിലിലെ പ്രധാന ആകർഷണം കുട്ടിയാനകളാണ്.
മാസങ്ങൾ മാത്രം പ്രായമുള്ള ഇവരെ പ്രത്യേക പരിചരണത്തിനായി തുറസ്സായ സ്ഥലത്ത് ചെറിയ കാടു പോലെ കെട്ടി പാർപ്പിച്ചിരിക്കുകയാണ്.
നിലവിൽ 18 ആനകളുള്ള ഈ ആന പുനരധിവാസ കേന്ദ്രത്തെ 50 ആനകളെ പാർപ്പിക്കാവുന്ന സൗകര്യങ്ങളോടെ അന്തർദ്ദേശീയ നിലവാരത്തിലേക്ക് ഉയർത്തുന്നതിനുള്ള പ്രവർത്തനങ്ങൾ ഇപ്പോൾ നടന്നുകൊണ്ടിരിക്കുന്നു.
അഗസ്ത്യവനം ബയോളജിക്കൽ പാർക്ക് റെയ്ഞ്ചിന് കീഴിലാണ് കോട്ടൂർ കാപ്പുകാട് ആന സങ്കേതം സ്ഥിതി ചെയ്യുന്നത്.
ശ്രീലങ്കൻ മാതൃകയിൽ 2006 ലാണ് വനം വകുപ്പ് നെയ്യാറിലെ കാപ്പുകാട്ടിൽ "കേരളത്തിലെ ഏക ആനസംരക്ഷണ പാർക്ക്" എന്ന ബഹുമതിയോടെ  ഈ സങ്കേതം ഒരുക്കുന്നത്.
ഇതൊരു പാർക്കായി വിഭാവനം ചെയ്തായിരുന്നു വനംവകുപ്പിന്റെ പ്രൊജക്ട്.
നെയ്യറാലെ വെള്ളം കയറി കിടക്കുന്ന ഭാഗത്ത് ആനകളുടെ പുനരധിവാസ കേന്ദ്രമായി ഇതിനെ 2007ലാണ് മാറ്റിയെടുത്തത്.
മിന്നു, ജയശ്രീ തുടങ്ങിയ ആനകളായിരുന്നു ഇവിടെ ആദ്യം എത്തിയത്.
അഞ്ച്‌ കുട്ടിയാനകൾ ഉൾപ്പെടെ വിവിധ പ്രായത്തിലുള്ള 18 ആനകളാണ്‌ ഇപ്പോഴുള്ളത്‌.
പ്രത്യേകതകൾ ഉൾഭാഗം
കാട്ടാനയെയും നാട്ടാനയെയും ആവാസ വ്യവസ്ഥയ്ക്ക് അനുയോജ്യമായ ഇടത്ത് വളർത്തുക, പ്രായം ചെന്നവയെ സംരക്ഷിക്കുക, കുഞ്ഞുങ്ങളെ സംരക്ഷിക്കുക, പഠനഗവേഷണങ്ങൾ നടത്തുക, കാട്ടിൽ നിന്നും ജനവാസകേന്ദ്രത്തിൽ എത്തുന്ന ആനകൾക്കു പുറമേ, ക്രൂരതക്കിരയാവുന്ന നാട്ടാനകളെയും ഒറ്റപ്പെടുന്ന കുട്ടിയാനകളെയും അവയുടെ സ്വാഭാവിക ആവാസവ്യവസ്ഥയ്ക്ക് സമാനമായ രീതിയിൽ സംരക്ഷിച്ചു പരിപാലിക്കുക എന്നിവയാണ് ഈ ആന പുരധിവാസ കേന്ദ്രത്തിന്റെ ലക്ഷ്യങ്ങൾ.
കോട്ടൂർ വനമേഖലയിലെ 176 ഹെക്ടർ വനഭൂമിയിലാണ് ആന പരിപാലന കേന്ദ്രം സ്ഥിതിചെയ്യുന്നത്.
മനുഷ്യനും കാട്ടാനയും തമ്മിലുള്ള സംഘർഷം അവസാനിപ്പിക്കുക, നാട്ടാനകളുടെ ക്ഷേമം ഉറപ്പു വരുത്തുക, ആനയുമായി ബന്ധപ്പെട്ട പരിശീലന–ഗവേഷണ സൗകര്യങ്ങൾ വർധിപ്പിക്കുക തുടങ്ങിയ ഉദ്ദേശങ്ങളാണ് ഈ ആന പുനരധിവാസ കേന്ദ്രത്തിനുള്ളത്.
കേരളാ ഇൻഫ്രാസ്ട്രക്ചറൽ ഇൻവെസ്റ്റ്മെന്റ് ഫണ്ട് ബോർഡാണ് ( കിഫ്ബി ) ഈ പദ്ധതിക്കായി ധനസഹായം അനുവദിച്ചിരിക്കുന്നത്.
108 കോടി രൂപ ചെലവിൽ രണ്ടു ഘട്ടങ്ങളായി നവീകരിച്ചാണ് ഇതിനെ അന്താരാഷ്ട്ര നിലവാരത്തിലേക്കുയർത്തുക.
ഭവനനിർമ്മാണ ബോർഡിനാണ് നിർമ്മാണ ചുമതല.
രണ്ടുഘട്ടങ്ങളിലായി നടപ്പിലാക്കുന്ന പദ്ധതിയുടെ ആദ്യഘട്ടത്തിൽ 71.9 കോടിയുടെ നിർമ്മാണപ്രവർത്തനങ്ങൾ നടപ്പിലാക്കിവരുന്നു.
2021 ൽ പൂർണ്ണമായും പ്രവർത്തനക്ഷമമാകുന്ന ഈ കേന്ദ്രത്തിൽ 50 ആനകളെ അവയുടെ സ്വാഭാവിക ആവാസ വ്യവസ്ഥയിൽ പാർപ്പിക്കുന്നതിനുള്ള വിസ്തൃതമായ വാസസ്ഥലങ്ങൾ, ജലാശയങ്ങൾ, കുട്ടിയാനകൾക്കുള്ള പ്രത്യേക പരിചരണസൗകര്യം, ആന മ്യൂസിയം തുടങ്ങിയവ ഉണ്ടാകും.
സ്നേക്ക് പാർക്കും, പക്ഷി പാർക്കും തുടങ്ങുവാനും ഉദ്ദേശിക്കുന്നുണ്ട്.
മാത്രമല്ല കാട്ടനകൾക്കും നാട്ടാനകൾക്കും വയോജന സംരക്ഷണം ഒരുക്കാനും പദ്ധതിയുണ്ട്.
നാട്ടാനകളെ ഇവിടെ എത്തിച്ചാൽ അതിനു വനം വകുപ്പ് തന്നെ പരിചരണം നൽകും.
മാത്രമല്ല കോട്ടൂരിൽ ടൗൺഷിപ്പിനായുള്ള നീക്കവും വനം വകുപ്പ് നടത്തുന്നുണ്ട്.
പുനരധിവാസ കേന്ദ്രത്തിലെത്തുന്ന ആനകളെ  അവയുടെ സ്വാഭാവിക ആവാസ വ്യവസ്ഥയിലെന്ന പോലെ പാർപ്പിക്കാവുന്ന തരത്തിൽ ഉരുക്ക് തൂണുകളാലും ഉരുക്ക് വലകളാലും വലയം ചെയ്ത അമ്പത് ആവാസ കേന്ദ്രങ്ങൾ ഇവിടെ ഒരുക്കിയിട്ടുണ്ട്.
മനുഷ്യമേഖലയെന്നും ആനകളുടെ മേഖലയെന്നും രണ്ടായി തിരിച്ചാണ്‌ കേന്ദ്രം സജ്‌ജമാക്കുന്നത്‌.
കാട്ടാനകളെ ഒറ്റയായും കൂട്ടമായും പാർപ്പിക്കുന്നതിനുള്ള എൻക്‌ളോഷറുകൾ ആനകളുടെ മേഖലയിലുണ്ടാകും.
കൊമ്പൻ ഒറ്റയ്‌ക്കും പിടിയാനകളും കുട്ടിയാനകളും കൂട്ടമായുമാണ്‌ വനത്തിലെ സഞ്ചാര രീതിതന്നെയാണ് ഇവിടേയും പിന്തുടരുന്നത്.
സൗകര്യങ്ങൾ സന്ദർശകർക്കായി ആന മ്യൂസിയം.
ആനകളുടെ ചികിത്സക്കായി സൂപ്പർ സ്‌പെഷ്യാലിറ്റി സൗകര്യങ്ങളോടുകൂടിയ വെറ്റിനറി ആശുപത്രി.
പ്രകൃതി സ്നേഹികൾക്കും വിദ്യാർത്ഥികൾക്കുമായി പഠന ഗവേഷണ കേന്ദ്രം.
ആന പാപ്പാൻമാർക്കുള്ള പരിശീലന കേന്ദ്രം.
ആംഫി തിയററർ.
നെയ്യാർ ഡാമിൽ നിർമ്മിക്കുന്ന ചെക്ക് ഡാമുകളടക്കം വിവിധ ജലാശയങ്ങൾ.
കുട്ടിയാനകളുടെ പരിപാലനത്തിനായി പ്രത്യേക സങ്കേതങ്ങൾ.
ആനകൾക്ക് ഭക്ഷണം പാകം ചെയ്യുന്നതിനുള്ള വലിയ അടുക്കള.
ആനകൾക്ക് ഭക്ഷണം നൽകുന്നതിനുള്ള ഇടം.
നാട്ടാനകളുടേതടക്കം ജഡങ്ങൾ പോസ്റ്റ്മോർട്ടം ചെയ്യുന്നതിനുള്ള സംവിധാനവും ശ്മശാനവും.
പ്രതിദിനം മൂന്ന് ടണ്ണോളം ആനപ്പിണ്ഡം ഉണ്ടാകുമെന്നതിനാൽ അവ പേപ്പറാക്കി മാറ്റുന്നതിനുള്ള പ്രത്യേക യൂണിറ്റ് നിർമ്മിക്കും.
ആനപാപ്പാൻമാർക്ക് കുടുംബസമേതം താമസിക്കുവാനുള്ള 40 ക്വാർട്ടേഴ്സുകളും ഡോർമിറ്ററികളും.
അഗസ്‌ത്യ വനം, നെയ്യാർ , പേപ്പാറ വൈൽഡ്‌ ലൈഫ്‌ ഏര്യകളാൽ ചുറ്റപ്പെട്ടാണ് കാപ്പുകാട് ആന പുനരധിവാസ കേന്ദ്രം സ്ഥിതിചെയ്യുന്നത്.
സന്ദർശിക്കാൻ പ്രവേശന മാർഗം
നാൽപത്‌ രൂപ ടിക്കറ്റെടുത്താൽ ഇവിടെ പ്രവേശിക്കാം.
രണ്ട് മാസം മുതൽ എഴുപത് വയസ് വരെ പ്രായമുള്ള പതിനെട്ട് ആനകളാണ് നിലവിൽ ഇവിടെ ഉള്ളത്.
രാവിലെ 9 നും പത്തിനുമിടയ്ക്കാണ് കോട്ടൂർ കാപ്പുകാട് ആനക്കൊട്ടിൽ സന്ദർശിക്കാൻ ഏറ്റവും ഉചിതമായ സമയം.
ഗജരാജൻമാർ നെയ്യാറിൽ കുളിച്ച് തിമിർക്കുന്ന കാഴ്ച ഈ സമയത്താണ് കാണാനാവുക.
അനുബന്ധ ടൂറിസം സാധ്യതകൾ
കേന്ദ്രം യാഥാർഥ്യമാകുന്നതോടെ തിരുവനന്തപുരം ജില്ലയിലെ ടൂറിസം രംഗത്ത് വൻ കുതിച്ചു ചാട്ടമാണ് ഉണ്ടാവുക.
ജില്ലയിലെ ഒരു പ്രധാന വിനോദ സഞ്ചാരകേന്ദ്രമായി ഈ പ്രദേശം മാറുന്നതോടൊപ്പം നെയ്യാർ ഡാം മേഖലയിലെ വനം വകുപ്പിന്റെയും ജലവിഭവ വകുപ്പിന്റെയും ടൂറിസം പദ്ധതികളും വികസിക്കും.
കോട്ടൂരിലെ ആന പരിപാലന കേന്ദ്രം അന്താരാഷ്ട്ര നിലവാരത്തിലേക്കുയരുന്നതോടെ പൊന്മുടി , നെയ്യാർ ഡാം, അഗസ്ത്യമല, പേപ്പാറ തുടങ്ങിയ മേഖലകളെ ഉൾപ്പെടുത്തി പ്രദേശത്തെ ഒരു ടൂറിസം സോണാക്കി മാറ്റാനും കഴിയും.
പദ്ധതി പൂർണ്ണതോതിൽ നടപ്പായിക്കഴിഞ്ഞാൽ അരലക്ഷം വിദേശ സഞ്ചാരികളടക്കം പ്രതിവർഷം 3.5 ലക്ഷത്തിലധികം ആളുകൾ ഇവിടം സന്ദർശിക്കുമെന്നാണ് പ്രതീക്ഷിക്കപ്പെടുന്നത്.
ആന സവാരി
മറ്റ് ആനസങ്കേതങ്ങളിലൊന്നും ലഭ്യമല്ലാത്ത ആന സവാരിയും ഇവിടെ ഒരുക്കുന്നുണ്ട്.
ആന സവാരിയാണ് ഇവിടുത്തെ ഏറ്റവും പ്രധാനപ്പെട്ട ആകർഷണവും.
സ്വദേശികൾക്കും വിദേശികൾക്കും ഇതിനായി പ്രത്യേക ചാർജ്ജുകളാണ്.
രാവിലെ ഒമ്പതിനും വൈകിട്ട് അഞ്ചിനുമിടയിൽ എത്തിയാൽ മാത്രമേ ആനപ്പുറത്ത് കയറാനാകൂ.
ആനകളുടെ ദിനചര്യ
രാവിലത്തെ നടത്തത്തോടെയാണ് കാപ്പുകാട്ടെ ആനകളുടെ ഒരു ദിവസം ആരംഭിക്കുന്നത്.
ശേഷം  അവയെ നെയ്യാറിൽ കുളിപ്പിക്കുന്നു.
കുളികഴിഞ്ഞ് വരുന്ന ആനകൾക്ക് ശർക്കരയും ചോറും മറ്റു ധാന്യങ്ങളും ചേർത്തുള്ള ആനച്ചോർ നൽകുന്നു.
പ്രായത്തിനനുസരിച്ച് ഓരോ ആനയ്ക്കും പ്രത്യേക ഭക്ഷണ ചാർട്ടുണ്ട്.
ഓരോ ദിവസം ഓരോ ധാന്യങ്ങൾ, മരുന്നുകൾ എന്നിവ ചേർത്താണ് ഭക്ഷണമൊരുക്കുന്നത്.
ഇടനേരങ്ങളിൽ റാഗി കുറുക്കും നൽകും.
സന്ദർശകർ നൽകുന്ന വാഴക്കുല പരിശോധിച്ച ശേഷം മാത്രമേ നൽകൂ.
വൈകിട്ടും നെയ്യാറിലെ വിശാലമായ വെള്ളത്തിൽ കുളിപ്പിക്കാറുണ്.
വേനൽക്കാലത്തും വന്യമൃഗങ്ങൾക്ക് കാട്ടിൽ സുലഭമായി വെള്ളം ലഭിക്കുന്നതിന് ജലസംഭരണികളും ഒരുക്കിയിട്ടുണ്ട്.
കൂട്ടിലിട്ടിരിക്കുന്ന ആനകളെ കാണുന്നത് കൂടാതെ വൈകിട്ട് മൂന്നരയ്ക്ക് ആനകളെ ഊട്ടുന്നത് കാണാനും സന്ദർശകർക്ക് അവസരമൊരുക്കുന്നുണ്ട്.
ആനകളുടെ ചികിത്സക്കായി സൂപ്പർ സ്‌പെഷ്യാലിറ്റി സൗകര്യങ്ങളോടുകൂടിയ വെറ്റിനറി ആശുപത്രി നിർമ്മാണ ഘട്ടത്തിലാണ്.
ഹൈബ്രോ തെറാപ്പി
ആനയെ ജലാശയത്തിലിറക്കി നൽകുന്ന നീന്തൽ ചികിൽസയാണ് ഹൈബ്രോ തെറാപ്പി .
സാധാരണ ശാരീരികാസ്വാഥ്യമുള്ള ആനകൾക്കാണ് ഇത്തരത്തിൽ ഹൈബ്രോ തെറാപ്പി നൽകാറുള്ളത്.
നീന്തുമ്പോൾ ശരീരഭാരം തോന്നാത്തതിനാൽ മസിൽസുകളെല്ലാംശക്തിപെടും.
അങ്ങനെ ആന പൂർണ്ണ ആരോഗ്യവാനാകും.
മറ്റ് ആകർഷണങ്ങൾ
കാടും സാഹസികതയും താത്പ്പര്യമുള്ളവർക്ക് ട്രക്കിംഗ് സംവിധാനവും ഒരുക്കിയിട്ടുണ്ട്.
കാപ്പുകാടിന് സമീപത്താണ് മീൻമുട്ടി വെള്ളച്ചാട്ടം .
ഏത് കൊടിയ വേനലിനും വെള്ളം വറ്റാത്തയിടമാണിത്.
കുന്നും വളവുമെല്ലാം തിരിഞ്ഞ് അവിടേക്ക് പോകാനുള്ള സൗകര്യം സാഹസികരായ സഞ്ചാരികൾക്ക് ലഭിക്കും.
അതിനായി വനംവകുപ്പ് തന്നെ പ്രത്യേകം വാഹനം ഒരുക്കിത്തരും.
ഈ വഴിയിൽ കാട്ടുപോത്ത് , മാൻ , കരടി തുടങ്ങിയ മൃഗങ്ങളെയും കാണാനാകും.
മീൻമുട്ടിയ്ക്ക് പുറമെ കാറ്റാടിക്കുന്ന് , തീർഥക്കര എന്നിവിടങ്ങളിലേക്കും സഞ്ചാരികളെ അനുവദിക്കുന്നുണ്ട്.
ഇതിന് പ്രത്യേക അനുമതി വാങ്ങേണ്ടതുണ്ട്.
ബോട്ടിങ് കുട്ടവഞ്ചി സവാരി
ചങ്ങാടത്തിൽ അഗസ്ത്യമലകളുടെ ഭംഗിയാസ്വദിച്ച് നെയ്യാറിലൂടെ ഉള്ള യാത്ര ആരേയും അതിശയിപ്പിക്കുന്നതാണ്‌.
മുളം ചങ്ങാടം , കുട്ടവഞ്ചി , പെഡൽ ബോട്ട് തുടങ്ങിയ ബോട്ടുകളാണ് ഇതിനായി സജ്ജീകരിച്ചിരിക്കുന്നത്.
ഇതോടൊപ്പം മരം കൊണ്ട് നിർമ്മിച്ച വീട്ടിൽ ഒരു രാത്രി താമസിക്കാനുള്ള അവസരവും ഇവിടെ ഒരുക്കുന്നുണ്ട്.
ഉച്ചയ്ക്ക് പന്ത്രണ്ട് മണി മുതൽ പിറ്റേന്ന് ഉച്ചയ്ക്ക് പന്ത്രണ്ട് മണി വരെയുള്ള താമസത്തിന് 2000 രൂപയാണ് ചാർജ്ജ് ഈടാക്കുന്നത്.
ആദിവാസികളായ കാണിക്കാർക്ക് തങ്ങാനും മറ്റുമായി നിർമ്മിച്ച തടി വീടുകളാണ് ഇവ.
നെയ്യാറിന്റെ തീരത്ത് നിർമ്മിച്ച ഈ ലോഗ് ഹൗസുകൾ സഞ്ചാരികളുടെ മുഖ്യ ആകർഷണങ്ങളിലൊന്നാണ്.
മുളം കമ്പുകൾ കൊണ്ടാണ് ഇവ നിർമ്മിച്ചിരിക്കുന്നത്.
ഇതിനുള്ളിലിരുന്നാൽ ജലസംഭരണിയും ആനകളെ കുളിപ്പിക്കുന്നതും കാണാം.
വേനൽ കാലത്ത് ഫെബ്രുവരി മുതൽ ഏപ്രിൽ വരെയുള്ള മാസങ്ങളിൽ പകൽ പരമാവധി 29°C വരെ താപനില ഉയരാറുണ്ട്; എന്നാൽ രാത്രിയോടെ താപനില താഴ്ന്ന് 18° C വരെ എത്തി നിൽക്കും.
മഴക്കാലത്ത് ജൂൺ മുതൽ ആഗസ്ത് വരെയുള്ള മാസങ്ങളിൽ പകൽ താപനില പരമാവധി 24°C വരെ എത്താറുണ്ടെങ്കിലും രാത്രി ആവുമ്പോഴേക്കും താപനില 13°C വരെ താഴാറുണ്ട്.
തിരുവനന്തപുരം റെയിൽവെ സ്റ്റേഷനിൽ നിന്ന് 35 കിലോമീറ്ററാണ് കോട്ടൂരേക്കുള്ള ദൂരം.
തിരുവനന്തപുരം നഗരത്തിൽ നിന്ന് 30 കിലോമീറ്റർ മാറി മലയൻകീഴ് - കാട്ടാക്കട റൂട്ടിൽ യാത്രാ ചെയ്താൽ കോട്ടൂരിലെത്താം.
(തിരുവനന്തപുരത്തുനിന്നും കോട്ടൂർ ബസ് ലഭിക്കും. അല്ലെങ്കിൽ കാട്ടാക്കടയിൽ നിന്ന് കോട്ടൂർ ബസിൽ കയറിയാലും മതി).
KSRTC സിറ്റി RADIAL സർവീസ് കാപ്പുകാട് കോവളം ആര്യനാട് ഡിപ്പോയും നടത്തുന്നുണ്ട് ചിത്രശാല ഇൻഫോർമേഷൻ സെന്റർ ആനക്കൂട് ട്രീ ഹട്ട് വ്യൂ പോയിന്റ് ബോട്ടിങ് ബോട്ടിങ് നിരക്കുകൾ ഇതും കാണുക
കോന്നി ആനക്കൂട്
കോടനാട് അവലംബം
കാപ്പിറ്റോള, കാലിഫോർണിയ Capitola Venetian Court
കാപ്പിറ്റോള , അമേരിക്കൻ ഐക്യനാടുകളിലെ സാന്താക്രൂസ് കൌണ്ടിയിൽ മോണ്ടെറി ഉൾക്കടൽ തീരത്തു സ്ഥിതിചെയ്യുന്ന ഒരു പട്ടണമാണ്.
2010 ലെ സെൻസസ് പ്രകാരം ഈ പട്ടണത്തിലെ ജനസംഖ്യ 9,918 ആയിരുന്നു.
ഇപ്പോൾ കപ്പിറ്റോല എന്നറിയപ്പെടുന്ന യഥാർത്ഥ കുടിയേറ്റ കേന്ദ്രം പഴയകാലത്ത് സോക്വെൽ ലാൻഡിങ് എന്ന പേരിൽ അറിയപ്പെട്ടിരുന്നു.
സോക്വെൽ നദീമുഖത്തു നിലനിന്നിരുന്ന ഒരു തുറമുഖത്തിൻറെ പേരിൽനിന്നാണ് ഈ പേരു നിലവിൽവന്നത്.
1850 ൽ ആരംഭിച്ച ഈ തുറമുഖം, ഉൾനാടുകളിൽ ഉൽപ്പാദിപ്പിക്കുന്ന ഉത്പന്നങ്ങളും മറ്റും പുറത്തേയ്ക്കു കൊണ്ടുപോകാനുള്ള ഒരു മാർഗ്ഗമായി ഉപയോഗിച്ചിരുന്നു.
1865-ൽ ക്യാപ്റ്റൻ ജോൺ പോപ്പ് ഡാവെൻപോർട്ട് എന്ന മോണ്ടെറിയിലെ ഒരു തിമിംഗില വേട്ടക്കാരൻ തന്റെ പ്രവർത്തനങ്ങൾ ഈ തുറമുഖത്തിനു സമീപത്തേയ്ക്കു മാറ്റിയിരുന്നു.
തിമിംഗിലങ്ങളെ പിടികൂടാനാകാത്തതിനാൽ അടുത്ത വർഷം അദ്ദേഹം തന്റെ പ്രവർത്തനങ്ങൾ പോയിൻറ് അനോ  നുവോയിലേക്ക് മാറ്റി.
1869 ൽ, ഫ്രെഡറിക് എ. ഹൈൻ, തുറമുഖത്തിനു സമീപമുള്ള തൻറെ ഉടമസ്ഥതയിലുള്ള പ്രദേശം ഒരു കടൽത്തീരം ഒരു റിസോർട്ടായി വികസിപ്പിക്കാൻ തീരുമാനിച്ചു.
ആദ്യമായി അദ്ദേഹം ഈ പ്രദേശം സാമുവൽ എ. ഹാൾ എന്നയാൾക്ക് വാടകയ്ക്കു കൊടുക്കുകയും പ്രദേശം ക്യാമ്പ് ക്യാപിറ്റോള എന്ന പേരിൽ അറിയപ്പെടുകയും ചെയ്തു..
മിക്ക അധികാരികളും വിശ്വസിക്കുന്നത് കാപിറ്റോലയുടെ പേര്  ഹിയാൻ തിരഞ്ഞെടുത്തതാണെന്നുവരികിലും, അദ്ദേഹം അങ്ങനെ ചെയ്തത് എന്തുകൊണ്ടാണെന്ന് അവർക്കറിയുമായിരുന്നില്ല.
പല സാധ്യതകളും സമർത്ഥിക്കപ്പെടുന്നു, അതിലൊന്ന്, പ്രശസ്ത എഴുത്തുകാരനായ ഇ.
എൻ. സൌത്ത്‍വർത്തിൻറെ "ദ ഹിഡൺ ഹാൻഡ്"  എന്ന നോവലിലെ  നായികയുടെ പേരു നൽകപ്പെട്ടുവെന്നതാണ്, സാമുവൽ ഹാലെയുടെ മകൾ ലുലുവിൻറെ ഇഷ്ടകഥാപാത്രമായിരുന്നു ഇത്.
പടിഞ്ഞാറൻ തീരത്തെ ഏറ്റവും പഴയ ബീച്ച് റിസോർട്ടായാണ് കാപിറ്റോള അറിയപ്പെടുന്നത്.
തുറമുഖത്തേയ്ക്കു നേരിട്ടു തുറന്നിരിക്കുന്ന തീരത്തെ പുതുമയുള്ള കച്ചവടകേന്ദ്രങ്ങളും ഹോട്ടലുകളും അതുപോലെ ഇവിടുത്തെ മണൽ നിറഞ്ഞ തീരവും കാരണമായി,  കാപ്പിറ്റോള ഒരു ജനപ്രിയ ടൂറിസ്റ്റ് പട്ടണമായി മാറിയിരിക്കുന്നു.
കാപ്പിറ്റോള, സെൻസസ് മേഖലയായ അപ്‍റ്റോസിനു പടിഞ്ഞാറും സെൻസസ് മേഖലയായ ലിവ് ഓക്കിനു കിഴക്കുമായാണ് സ്ഥിതിചെയ്യുന്നത്.
കാപ്പിറ്റോള പട്ടണം നിലനിൽക്കുന്ന അക്ഷാംശ രേഖാംശങ്ങൾ 36°58′35″N 121°57′17″W ﻿ / ﻿ 36.97639°N 121.95472°W ﻿ / 36.97639; -121.95472 (36.976250, −121.954750) ആണ്.
അമേരിക്കൻ ഐക്യനാടുകളുടെ സെൻസസ് ബ്യൂറോയുടെ കണക്കനുസരിച്ച്, നഗരത്തിന്റെ മൊത്തം വിസ്തീർണ്ണം 1.7 square miles (4.4 km 2 ) ആണ്.
ഇതിൽ 1.6 square miles (4.1 km 2 ) കരഭൂമിയും, 1.6 square miles (4.1 km 2 ) (4.92 ശതമാനം) ഭാഗം വെള്ളവുമാണ്.
മോണ്ടെറി ഉൾക്കടലിൻറെ വടക്കുകിഴക്കൻ തീരത്താണ് കാപ്പിറ്റള സ്ഥിതി ചെയ്യുന്നത്.
കുത്തനെയുള്ള പാറക്കെട്ടുകൾ ന്യൂ ബ്രൈറ്റൺ ബീച്ച് പോലയുള്ള നിരവധി പ്രശസ്തമായ ബീച്ചുകളിലേക്ക് നയിക്കുന്നു, അല്ലെങ്കിൽ ഉൾക്കടലിലെ പാറക്കെട്ടുകൾ നിറഞ്ഞ തീരത്തേയ്ക്കു നേരിട്ടു പ്രവേശനം സാദ്ധ്യമാണ്.
കാപ്പിറ്റോള പട്ടണകേന്ദ്രം കിഴുക്കാംതൂക്കായ മലഞ്ചെരുവുകൾക്കിടയിലായതിനാൽ പ്രശസ്ത ടൂറിസ്റ്റ് ഷോപ്പിംഗ് മേഖലകളിൽനിന്ന് കാപിറ്റോള ബീച്ചിലേക്ക് നേരിട്ട് പ്രവേശിക്കാൻ സാധിക്കുന്നു.
നഗരത്തിന്റെ ചരിവുകൾ മുകളിലേയ്ക്ക് ഉയർന്നു നിൽക്കുന്ന കുന്നുകളും കുന്നുകളും നിറഞ്ഞതാണ്.
ഇവിടെ പട്ടണത്തിൻറെ ചരിവുകളിൽനിന്ന് കുന്നിൻമുകളിലേയ്ക്ക്  വർണാഭമായ വീടുകളും ഹോട്ടലുകളും നിരനിരയായി കിടക്കുന്നു.
കാലാവസ്ഥ Capitola, CA പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം ശരാശരി കൂടിയ °F (°C) 60.6 (15.9) 62.3 (16.8) 64.4 (18) 67.5 (19.7) 70.1 (21.2) 72.9 (22.7) 73.4 (23) 74.3 (23.5) 74.5 (23.6) 71.5 (21.9) 64.9 (18.3) 60.0 (15.6) 68.03 (20.02) ശരാശരി താഴ്ന്ന °F (°C) 40.8 (4.9) 42.7 (5.9) 44.0 (6.7) 45.5 (7.5) 48.6 (9.2) 51.5 (10.8) 53.7 (12.1) 53.9 (12.2) 52.6 (11.4) 49.0 (9.4) 44.3 (6.8) 40.8 (4.9) 47.28 (8.48) മഴ/മഞ്ഞ് inches (mm) 6.40 (162.6) 6.24 (158.5) 4.67 (118.6) 1.99 (50.5) 0.85 (21.6) 0.19 (4.8) 0.01 (0.3) 0.04 (1) 0.27 (6.9) 1.44 (36.6) 3.75 (95.3) 5.68 (144.3) 31.53 (800.9) ശരാ.
മഴ/മഞ്ഞു ദിവസങ്ങൾ (≥ 0.01 in) 10.6 10.9 10.0 5.9 3.3 1.3 0.3 0.7 1.5 3.5 7.5 10.7 66.2 ഉറവിടം: NOAA അവലംബം
കാപ്പിൽ പിടി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
കണ്ണൂർ ജില്ലയിൽ ചെറുതാഴം പഞ്ചായത്തിലെ വയലപ്ര പരപ്പ് , രാമപുരം പുഴ , ചെമ്പല്ലിക്കുണ്ട് പുഴ എന്നിവിടങ്ങളിൽ എഴുപതുകളുടെ അവസാനം വരെ നടന്നിരുന്ന ഒരു ആചാരം.
ഇത് ഒരു സാമൂഹിക മത്സ്യ ബന്ധന പരിപാടിയാണ്.
ഈ കൂട്ടായ്മയ്ക് മടായി കാവിനോളം പഴക്കമുണ്ട്.
മാടായിക്കാവിലെ കലശത്തോടനുബന്ധിച്ചുള്ള മീനമൃതിനായുള്ള [മത്സ്യ സമർപ്പണം] ഒരു ഗ്രമോത്സവമായി ഇതിനെ കാണാം.
ഇടവമാസം പിറക്കുന്ന സംക്രാന്തി, കലശം കുറിക്കുന്ന ദിവസം, കലശത്തിൻറെ തലേന്നാൾ എന്നിങ്ങനെ മൂന്ന് ദിവസങ്ങളിലായാണ് കാപ്പിൽ പിടി നടക്കുക.
ഈ ദിവസങ്ങളിൽ ജാതിഭേദമന്യേ 
എല്ലാ വീടുകളിൽനിന്നും പുരുഷന്മാർ കുത്തൂട്, വീശുവല, തണ്ടുവല, കോരുവല തുടങ്ങിയ മത്സ്യബന്ധന ഉപകരണങ്ങളുമായി വയലപ്ര പരപ്പിലും രാമപുരം ചെമ്പല്ലിക്കുണ്ട് പുഴകളിലും എത്തി മത്സ്യ ബന്ധനത്തിൽ ഏർപ്പെടും.